ОҚО-да мәслихат депутаттығына үміткерлердің үгіт-насихат жұмыстары жүруде
"ОҚО-да мәслихат депутаттығына үміткерлердің үгіт-насихат жұмыстары жүруде" | "https://abai.kz/post/46858"
TITLE: ОҚО-да мәслихат депутаттығына үміткерлердің үгіт-насихат жұмыстары жүруде
URL: https://abai.kz/post/46858
META: "ОҚО-да мәслихат депутаттығына үміткерлердің үгіт-насихат жұмыстары жүруде" | "https://abai.kz/post/46858"
DATE: 06.10.2016
AUTHOR(s): Абай-Ақпарат
TOTAL WORDS: 148
TEXT: Бұл туралы бүгін ОҚО Аймақтық коммуникациялар қызметінде өткен баспасөз жиынында облыстық аумақтық сайлау комиссиясының төрағасы Әлібек Өмірәлиев хабарлады. Оңтүстік Қазақстан облыстық және Түркістан қалалық мәслихаттарынан шығып қалған депутаттардың орнына кандидаттарды ұсыну және тіркеу барысы бойынша өткен басқосуда тиісті кандидаттар анықталғаны айтылды. Атап айтқанда, №25 облыстық сайлау округі бойынша 6 кандидат, оның ішінде, 5 үміткер өзін-өзі ұсыну жолымен, 1 азамат саяси партиядан тіркелсе, №13 Түркістан қалалық сайлау округі бойынша 4 кандидат, оның ішінде 3-уі өзін-өзі ұсыну жолымен, 1-уі саяси партиядан ұсынылған. «Қазіргі таңда аталған округтер бойынша облыстық мәслихатқа – 6, қалалық мәслихатқа – 4 кандидат тіркелді. Сайлау науқаны сайлау заңнамасының талаптарына сәйкес өтуде. Бүгінгі күнге дейін сайлау комиссиясына арыз-шағымдар түскен жоқ», - деді Ә.Өмірәлиев. Айта кетейік, тіркелген үміткерлердің сайлауалды жұмыстары 5 қазаннан басталды. Үгіт-насихат шаралары 28 қазан, сағат 24:00-ге дейін жалғасады. Ал үміткерлерді сайлау 30 қазан күні өтеді. Қосымша сұрақтар бойынша 24-72-32 нөміріне хабарласуға болады. ОҚО әкімінің баспасөз қызметі
